Covid-19-statistieke: Meeste gevalle nóg in een dagDaar is tans 192 443 aktiewe koronavirusgevalle in die land. (Argieffoto: Unsplash) Nog ’n rekordgetal van 26 485 nuwe Covid-19-gevalle is in Suid-Afrika aangeteken – die meeste gevalle nóg in een dag. Dit is 2 215 meer as die aantal nuwe gevalle wat Vrydag aangeteken is (24 270). Die Nasionale Instituut vir Oordraagbare Siektes (Nios) sê in hulle jongste verslag dat die algehele getal laboratoriumbevestigde gevalle in die land nou op 2 046 311 staan. Die positiwiteitskoers staan nou op 27, 3% en daar is tans 192 443 aktiewe gevalle in die land. Die meeste gevalle is weer in Gauteng aangeteken (61%), gevolg deur die Wes-Kaap (11%) en Limpopo (7%). Luidens die Nios se statistieke is 175 Covid-19-verwante sterftes aangemeld wat die land se dodetal op 61 507 te staan bring. Altesaam 1 792 361 mense het reeds van die virus herstel (87,8%). ’n Toename van 557 hospitaalopnames is in die afgelope 24 uur aangeteken. Meer as 3,3 miljoen mense is tot dusver in Suid-Afrika teen Covid-19 geïmmuniseer. Só lyk dit in die provinsies: Provinsie Totale gevalle 209 002 Vrystaat 692 626 KwaZulu-Natal Limpopo 80 673 98 060 Noordwes 59 940 Wes-Kaap 2 046 311